Drubengis

Drubingis arba Drobinga (pasen.) – upė Prienų rajone, kairysis Nemuno intakas. Tekmės ilgis 2,0 km; baseino plotas 2,1 km².

 Aprašymas 
Prasideda netoli Prienų,  rytinėje pusėje. Upė teka šiaurės rytų kryptimi. Žemupyje, Prienų mieste, ji patvenkta ir sudaro Popierinės tvenkinį. Po to Drubingis už 200 m įteka į Nemuną 300 km atstumu nuo pastarosios upės žiočių.

Seniau Drubingis buvo žymiai vandeningesnis, XVIII a. Prienų seniūnas Kazimieras Sapiega ties upės santaka su Nemunu pastatė popieriaus fabriką. XIX a. lenkų geografai pastebėjo akmenuotą Drubingio dugną.„Słownik Geograficzny Królestwa Polskiego i innych krajów słowiańskich“  Gamtininkas Kazimieras Kulviecas 1910 m. žurnale „Ziemia“ aprašė keistą pušį prie šios upės: augalo laja priminė daugiau lapuotį nei spygliuotį medį.Sosna w Drobindze // Ziemia, 1910 m. Nr. 49 

Krantuose išsidėsčiusi viena iš didžiausių meškinio česnako nykstančių augaviečių šalyje.Nemuno kilpų regioninio parko inf. Lietuvos vyriausybė šaltiniuotą upės gilaus slėnio 66 ha ploto teritoriją paskelbė Drubengio botaniniu draustiniu – tuo siekiama išsaugoti augalų, gyvūnų ir grybų retųjų rūšių (ypač baltakraštės artonijos, skylėtosios menegacijos, blyškiosios džioveklės) natūraliąsias buveines.Lietuvos Respublikos Vyriausybės nutarimas „Dėl Nemuno kilpų regioninio parko planavimo schemos (ribų ir tvarkymo planų) patvirtinimo“ / 2015 m. vasario 18 d. Nr. 186

 Šaltiniai 

 Nuorodos 
 Drubengis, upė // ezerai.vilnius21.lt
 Drubengis žemėlapyje

Kategorija:Nemuno intakai
Kategorija:Prienų rajono upės
Kategorija:Prienai